कलेक्टर एसपी से की अवैध वसूली की शिकायत
ई-रिक्शाऑटो चालकों से अवैध वसूली की शिकायत को लेकर मंगलवार को कलेक्टर एसपी को ज्ञापन दिया गया। ज्ञापन में उल्लेख किया है कि बैंक से ऋण लेकर ऑटो रिक्शा लेकर परिवार का गुजारा करने वाले चालकों को परेशान किया जा रहा है।
बिजलीघर, हीरादास, रेलवे स्टेशन, मानसिंह सर्किल समेत एक-दो अन्य स्थानों पर संचालित स्टैंडों पर कुछ असामाजिक तत्वों की ओर से अवैध वसूली की जाती है। अगर रुपए देने के लिए मना किया जाता है तो मारपीट कर दी जाती है। ऑटो में बैठे यात्रियों को उतार दिया जाता है। जबकि नगर निगम या अन्य किसी विभाग की ओर से इनको कोई ठेका भी नहीं दे रखा है। ये जगह-जगह पर ऐसे ही जबरन अवैध वसूली करते हैं। इस मामले को लेकर कई बार संबंधित थानों पर भी शिकायत की गई, लेकिन खुद पुलिस थानों के कुछ पुलिसकर्मियों की सह पर भी चंद असामाजिक तत्व दबंगई करते हैं। इनके खिलाफ सख्त कार्रवाई की जानी चाहिए। प्रतिनिधिमंडल में जनता आंदोलन संचालन समिति के संयोजक राघवेंद्र सिंह, कुलदीप, सुगनसिंह, चंद्रपाल, जगपालसिंह, विनोद, इलियास आदि शामिल थे।
भरतपुर. जिला कलेक्टर को ज्ञापन देने जाते ई-रिक्शा चालक।
ई-रिक्शा ऑटो चालकों ने ज्ञापन देकर की समाधान की मांग
hin_Deva hin_Deva hin_Deva bho_Deva hin_Deva